Iste Iacobus plurimum suum dilexit Cōuentum supra suos prædecessores: pictantiam,  vestiarium augmentauit, vt claret ex libro Capituli. Hic Iacobus postmodum in Episcopum Claromontensem electus est,  in sequendo vestigia Patrum suorum Abbatiam Cluniacensem resignauit nepoti suo Gofredo de Ambosia. Finaliter obiit in Monasterio Paredi, anno Domini 1516. die xxvij. mensis Decembris. Iacet apud Cluniacum in Capella sancti Martialis Episcopi  Confessoris. Diebus istius Iacobi floruit Antonius de Rupe Prior maior, Decretorum Doctor, qui totus Religiosus, totus erga Conuentum laboriosus,  Ecclesiam Cluniacensem summa cum charitate amplectens. Fundator extitit venerabilis Collegij sancti Hieronymi apud Dolam, quod extruxit a fundamentis, ædificium miræ pulchritudinis. Iacet in Capitulo iuxta Abbatem Rolandum. Post istum Anthonium fuit Prior maior Philippus Bourgoin antea Prior claustralis, magnæ sanctitatis vir, qui multum rigide tenebat feruorem Ordinis. Iacet in Capitulo iuxta Abbatem Guillermum.